《和稚威饮杭太史丁香花下》
清代·王延年

来向花前倒酒卮，白头应自叹彪之。尽惊晼晚春光老，便觉低徊舞态迟。

无力故欹芳草径，有香肯趁海棠时。知他百结何缘解，消息还凭隔岁期。

作者简介：浙江钱塘人，字介眉。雍正四年举人。乾隆初举鸿博，官至国子监司业，加翰林院侍讲衔。精史学。有《补通鉴纪事本末》。